《田家杂兴三首 其二》
宋代·方一夔

两两苍髯笑杖藜，茜裙儿女隔笆篱。斜阳鸦噪烧钱社，细雨牛笆放牧陂。

酒熟十千沽玉瀣，面香三丈捲银丝。客来偶及兴亡事，说与衰翁也自知。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。